Kadaga bino abyogedde asisinkanye Abasoga abali mu America abeegattira mu kibiina kya Basoga Twegaite, okusinziira ku kiwandiiko ky’amawulire okuva mu Palamenti.
Kadaga agamba nti mu Uganda naddala e Busoga waliyo ebintu bingi bye basobola okussaamu ssente z’okwekulaakulanya naddala eby’obulambuzi n’ebirala.
Ensisinkano eno ebeerawo buli luvannyuma lwa myaka ebiri era etambulira ku mulamwa ‘’okutondawo enkwatagana n’okussaawo entindo - ffena ku lwa Busoga mu Uganda’’.
Ensisinkano eno era ekung’aanya Abasoga n’ababagaliza ebirungi ne batema empenda z’okukuza Busoga.
Ensisinkano yeetabiddwaamu baminisita n’ababaka ba Palamenti okuva e Busoga.
Kadaga yabakubirizza obuteerabira byabuwangwa byabwe era n’abagamba okuyimba oluyimba lw’eggwanga lya Busoga.
Omubaka wa Uganda mu America, Dickson Ogwanga yeebazizza ab’ekibiina olw’okuyamba okutumbula eby’obulamu bwe baasonda ssente eziwera ddoola 30,000 (eza Uganda ezisoba mu bukadde 90 ) z’okuddaabiriza amalwaliro mu kitundu kya Busoga.
lug_Latn lug_Latn lug_Latn lug_Latn lug_Latn lug_Latn lug_Latn